cyanic-selkie/wikianc huggingface dataset:
ტრანსიორდანია
ტრანსიორდანიის სხვა ერები
ამონიტებმა სერიოზული პრობლემა წარმოუდგინეს ფარისევლებს, რადგან ბევრი ქორწინება ამონიტ (და მოაბელ) ცოლებთან იყო ნეემიას დღეებში. მამაკაცები სხვადასხვა ეროვნების ქალებზე დაქორწინდნენ მოქცევის გარეშე, რამაც ბავშვები არ გახადა ებრაელები. დავითის პრეტენზიის კანონიერება სადავო იყო მოაბელი რუთიდან მისი წარმოშობის გამო.
კლასიკური პერიოდი
დეკაპოლისი დასახელებულია პლინიუს უფროსის (23–79) მიერ ჩამოთვლილი ათი ქალაქიდან. რასაც პლინიუსი უწოდებს დეკაპოლისს, პტოლემე უწოდებს კოლე-სირიას. პტოლემე არ იყენებს ტერმინს „ტრანსიორდანია“, არამედ პერიფრაზი „იორდანეს გაღმა“.
ჯერაში იყო გამოჩენილი ცენტრალური თემი მიმდებარე რეგიონისთვის ნეოლითის პერიოდში და ასევე დასახლებული იყო ბრინჯაოს ხანაში. ქალაქი "გერასა" ალექსანდრე მაკედონელმა დაარსა ან მისმა გენერალმა პერდიკასმა, გადამდგარი მაკედონელი ჯარისკაცების ჩამოსახლების მიზნით. ეს იყო დეკაპოლისის ქალაქი. ის არის ერთ-ერთი ყველაზე მნიშვნელოვანი და საუკეთესოდ შემონახული ძველი რომაული ქალაქი ახლო აღმოსავლეთში. ნაბატეების სამეფომ ტერიტორიულ ზენიტს მიაღწია არეტას III-ის (ძვ. წ. 87-62) მეფობის დროს, როდესაც მოიცავდა თანამედროვე იორდანიის, სირიის, საუდის არაბეთის, ეგვიპტისა და ისრაელის ტერიტორიის ნაწილებს.
ბოსრა მდებარეობს გეოგრაფიულ არეალში, რომელსაც ჰაურანის პლატო ჰქვია. ამ ვულკანური პლატოს ნიადაგმა ის ნაყოფიერი რეგიონი გახადა მოშინაურებული მარცვლეულის მოსაშენებლად ნეოლითის სასოფლო-სამეურნეო რევოლუციის დროს. ქალაქი მოექცა ნაბატაის სამეფოს კონტროლის ქვეშ. ქალაქი ბოსრა, რომელსაც მაშინ ეწოდა "ბოსტრა", გახდა სამეფოს ჩრდილოეთი დედაქალაქი, ხოლო მისი სამხრეთ დედაქალაქი იყო პეტრა. ქალაქის კონტროლი მოგვიანებით გადაეცა ჰეროდე დიდს და მის მემკვიდრეებს ახ. წ. 106 წლამდე. იუდეის ჰეროდიანის სამეფო იყო რომის რესპუბლიკის კლიენტი სახელმწიფო ძვ. წ. 37 წლიდან და მოიცავდა სამარიას და პერეას. და როდესაც ჰეროდე გარდაიცვალა ძვ.
Provincia Arabia Petraea ან უბრალოდ არაბეთი, იყო რომის იმპერიის სასაზღვრო პროვინცია II საუკუნეში. იგი შედგებოდა ყოფილი ნაბატეის სამეფოსგან სამხრეთ ლევანტში, სინას ნახევარკუნძულზე და ჩრდილო-დასავლეთ არაბეთის ნახევარკუნძულზე.
სქოლიო
კატეგორია:ტრანსიორდანია
უხანი
უხანი (, IPA: [ù.xân]) — ქალაქი ჩინეთის სახალხო რესპუბლიკაში, ხუბეის პროვინციის ადმინისტრაციული ცენტრი. წარმოადგენს ხუბეის პორვინციის ყველაზე დიდ და ჩინეთის ცენტრალური ნაწილის ყველაზე მჭიდროდ დასახლებულ ქალაქს. 11 მილიონი მცხოვრებით უხანი ჩინეთის მეშვიდე ყველაზე ხალხმრავალი ქალაქია და შედის ჩინეთის ცხრა ეროვნული ცენტრალური ქალაქის სიაში.
გაშენებულია ძიანხანის ვაკეზე, მდინარე იანძისა და ხანშუის შეერთების ადგილას და ხშირად, ჩინეთის მთავარ სატრანსპორტო არტერიას უწოდებენ.
უხანში მომხდარ ისტორიულ მოვლენებს შორის არის 1911 წლის უხანის აჯანყება, რასაც ცინის დინასტიის დამხობა და ჩინეთის რესპუბლიკის შექმნა მოჰყვა. 1927 წელს, ცოტა ხნით უხანი ჩინეთის დედაქალაქიც იყო, როდესაც ქვეყანას მემარცხენე გომინდანის მთავრობა მართავდა ვან ძინვეის მეთაურობით. მოგვიანებით, 1937 წელს, იაპონია-ჩინეთის მეორე ომის დროს, უხანი კვლავ ქვეყნის დედაქალაქი იყო ათი თვის განმავლობაში.
ათწლეულებია, უხანი ტრადიციული დამამუშავებელი მრეწველობის ცენტრია და ამავე დროს წარმოადგენს ერთ-ერთ იმ ზონას, რომელიც მართავს ჩინეთის თანამედროვე ინდუსტრიულ ცვლილებებს. უხანში ფუნქციონირებს ეროვნული განვითარების სამი ზონა, სამეცნიერო და ტექნოლოგიური განვითარების ოთხი პარკი, 350-ზე მეტი კვლევით ინსტიტუტი, 1656 მაღალტექნოლოგიური საწარმო, მრავალი საწარმო ინკუბატორი, ხორციელდება Fortune Global 500-ში შესული 230 კომპანიის ინვესტიცია. 2018 წელს, უხანის მთლიანი შიდა პროდუქტი (GDP) 224 მილიარდი აშშ დოლარი იყო. ქალაქში მდებარეობს სახელმწიფო საავტომობილო მწარმოებლის, Dongfeng Motor Corporation-ის სათავო ოფისი. უხანში მოქმედებს უმაღლესი განათლების მრავალი გამორჩეული დაწესებულება, მათ შორის, უხანის უნივერსიტეტი, რომელიც 2017 წელს მესამე ადგილზე იყო ქვეყნის მასშტაბით და ჰუაჟონგის მეცნიერებისა და ტექნოლოგიების უნივერსიტეტი.
ისტორიულად, უხანს სულ ჰქონდა დატბორვის რისკები, რის გამოც ხელისუფლებამ სიტუაცია ეკომეგობრული შთანთქმის მექანიზმებით შეამსუბუქა. 2011 წელს, უხანის სპორტულმა არენამ უმასპინძლა აზიის საკალათბურთო ჩემპიონატს, 2019 წელს კი იყო მსოფლიოს საკალათბურთო ჩემპიონატის ერთ-ერთი მასპინძელი. 2019 წლის 18-27 ოქტომბერს უხანში ჩატარდა მე-7 მსოფლიო მილიტარისტული თამაშები. 2017 წელს, იუნესკომ უხანს კრეატიული ქალაქის სტატუსი მიანიჭა დიზაინის დარგში. გლობალიზაციისა და მსოფლიო ქალაქების კვლევის ქსელის მიერ უხანს მინიჭებული აქვს მსოფლიოს ბეტა ქალაქის სტატუსი.
2020 წლის იანვარში, ქალაქში გამოჩენილი ახალი ტიპის კორონავირუსის გამო, განხორციელდა უხანის იზოლაცია. არსებობს ვარაუდი, რომ ვირუსი ქალაქის ზღვის პროდუქტების ბაზრობიდან გავრცელდა, რომელიც მას შემდეგ დაიხურა. იზოლაციამდე ქალაქი ხუთმა მილიონმა ადამიანმა დატოვა, რასაც ჩინეთის მთავრობის კრიტიკა მოჰყვა უხანის დაგვიანებული კარანტინის გამო.
სქოლიო
კატეგორია:ხუბეის პროვინციის ქალაქები
ხიროკიტია
რესურსები ინტერნეტში
კატეგორია:კვიპროსის ქალაქები კატეგორია:მსოფლიო მემკვიდრეობის ძეგლები კვიპროსში
შავფაჩხატა
შავფაჩხატა — ქართული აბორიგენული თეთრყურძნიანი საღვინე ვაზის ჯიში ლეჩხუმიდან.
მაღლარების სახითაა გავრცელებული ლეჩხუმში, სოფელ ორბელში.
ბოტანიკური აღწერა
შავფაჩხატა გამოიყენება სუფრის თეთრი, მშრალი ღვინის დასამზადებლად.
ლიტერატურა
კატეგორია:ლეჩხუმის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
ჩინეთის მთვარის კვლევის პროგრამა
thumb|250px|პროგრამის ლოგო
ჩინეთის მთვარის კვლევის პროგრამა (ჩინ. 中国探月) მთვარის რობოტული და ადამიანის მონაწილეობრივი მისიებით კვლევის პროგრამაა, რომელიც ჩინეთის ნაციონალური კოსმოსური სააგენტოს ხელმძღვანელობით მიმდინარეობს.
პროგრამის პირველი კოსმოსური აპარატი, ჩან'ე 1, ავტომატიზირებული მთვარის ორბიტერი, 2007 წლის 24 ოქტომბერს წარმატებით გაეშვა ხიჩანის კოსმოდრომიდან.
კატეგორია:ჩინეთის კოსმოსური პროგრამა
პერმის ოპერისა და ბალეტის თეატრი
thumb|პერმის ოპერისა და ბალეტის თეატრი პეტრე ჩაიკოვსკის სახელობის პერმის ოპერისა და ბალეტის სახელმწიფო აკადემიური თეატრი (Пермский академический театр оперы и балета имени Петра Ильича Чайковского), რუსეთის ერთ-ერთი უძველესი მუსიკალური თეატრი. შენობა აგებულია 1878 წელს. აქ მუშაობდნენ თავლსაჩინო დიროჟორები. ბ. პლოტნიკოვი, უ. ავრანეკი, ა. მარგულიანი, ი. ფალიაშვილი, ა. პავლოვ-არბენინი, ა. პაზოვსლი და სხვები. 1920-დან სახელმწიფო თეატრია. საბალეტო დასი ჩამოყალიბდა 1926 წელს. 20-იანი წლების შუა ხანიდან დადგმული ოპერებიდან აღსანიშნავია: კოვალის „სევასტოპოლები“ (1946, სსრკ სახელმწიფო პრემია, 1947), სტეპანოვის „ივანე ბოლოტნიკოვი“ (1950; სსრკ სახელმწიფო პრემია, 1951) და სხვა. 60-70-იანი წლების საუკეთესო დადგმებია: ვერდის „ტრუბადური“ (1964), მუსორგსკის „ბორის გოდუნოვი“ (1965), ჩაიკოვსკის „ორლეანელი ქალწული“ (1969) და სხვა. საბალეტო სპექტაკლები: ხაჩატურიანის „სპარტაკი“ (1969), პროკოფიევის „რომეო და ჯულიეტა“ (1972), ბარტოკის „სასწაულებრივი მანდარინი“, სტრავინსკის „პულჩინელა“ (1973). 1946 წელს თეატრი დაჯილდოვდა შრომის წითელი დროშის ორდენით; 1965 წელს მიენიჭა პეტრე ჩაიკოვსკის სახელი (1974 წლისთვის თეატრს დადგმული ჰქონდა ჩაიკოვსკის ყველა სცენური ნაწარმოებები 10 ოპერა და 3 ბალეტი); 1960 წლიდან აკადემიური თეატრია.
1972-1976 წლებში აქ მუშაობდა ქართველი მომღერალი ი. კავსაძე.
ლიტერატურა
კატეგორია:რუსეთის თეატრები კატეგორია:პერმი
ანარეკლი (მრავალმნიშვნელოვანი)
ანარეკლი შეიძლება აღნიშნავდეს:
Solid Pleasure
სქოლიო
კატეგორია:Yello-ს ალბომები კატეგორია:1980 წლის სადებიუტო ალბომები კატეგორია:Ralph Records-ის ალბომები კატეგორია:Mercury Records-ის ალბომები კატეგორია:Vertigo Records-ის ალბომები
ნიოკოლო-კობის ეროვნული პარკი
ნიოკოლო-კობის ეროვნული პარკი (Parc National du Niokolo Koba PNNK) — იუნესკოს მსოფლიო მემკვიდრეობის ძეგლი და ბუნების დაცული ტერიტორია სამხრეთ-აღმოსავლეთ სენეგალში, გვინეა-ბისაუს საზღვრის სიახლოვეს.
ეროვნული პარკი
1954 წელს ნიოკოლო-კობა სენეგალის ეროვნულ პარკად გამოცხადდა, გაფართოვდა 1969 წელს, 1981 წელს კი იუნესკოს მსოფლიო მემკვიდრეობის ძეგლად გაფორმდა როგორც ბიოსფერული ნაკრძალი. 2007 წლიდან საფრთხის ქვეშ მყოფ ძეგლთა სიაში გადაინაცვლა.
გეოგრაფია
პარკი გადაჭიმულია მაღლობზე, რომელიც მდინარე გამბიის ზემო წელში მდებარეობს და მიამართება ჩრდილო-დასავლეთით, გვინეის საზღვრისკენ. ბიოსფერული პარკი მოიცავს 9 130 კმ² ტერიტორიას. სიმაღლე ზღვის დონიდან მერყეობს 16-311 მეტრზე.
ფაუნა
ეროვნული პარკი ცნობილია თავისი ველური ბუნებით. სენეგალის მთავრობის შეფასებით, პარკში გავრცელებულია ამფიბიათა 20 სახეობა, თევზი]ს 60 სახეობა, რეპტილიების 38 და ძუძუმწოვართა 80 სახეობა. 2005 წლის მონაცემებით, მათ შორისა 11000 ბუფალო, 6000 ჰიპოპოტამი, 400 გიგანტური ანტილოპა, 30 სპილო, 120 ლომი, 150 შიმპანზე და რამდენიმე ძალიან იშვიათი ლეოპარდი და აფრიკული გარეული ძაღლი.
პარკში ბინადრობს 330 სახეობის ფრინველი, მათ შორისაა არაბული სავათი, შავგვირგვინიანი წერო, წყლის არწივი და ა. შ.
ვირიდიანა
ვირიდიანა (Viridiana) − ლუის ბუნიუელის ფილმი. ფილმმა მოიპოვა ოქროს პალმის რტო 1961 წლის კანის კინოფესტივალზე.
რესურსები ინტერნეტში
კატეგორია:1961 წლის ფილმები კატეგორია:ესპანურენოვანი ფილმები კატეგორია:ლუის ბუნიუელის ფილმები კატეგორია:შავ-თეთრი ფილმები
ლოტი (ბიბლია)
მინი|მარჯვნივ|ლოტი მიდის [[სოდომისა და გომორის დაქცევა|სოდომიდან.]] ლოტი — ბიბლიური პერსონაჟი, ჰარანის ძე, აბრაამის ძმისშვილი, მოაბისა და ბენ-ყამის მამა. ბიბლიაში ლოტი პირველად ნახსენებია „დაბადების“ 11-14 და 19 თავებში. მე-19 თავში მოთხრობილია: ორი ანგელოზის სტუმრობა ლოტთან და მათი რჩევით სოდომიდან წასვლა, რადგან უფალს უნდა გაენადგურებინა სოდომი და გომორი, ამ ქალაქებში გამრავლებული უკეთურების გამო.
ლიტერატურა
კატეგორია:ბიბლიური პერსონაჟები
მამაი (კათოლიკოსი)
წმიდა მამაი კათოლიკოსი (გ. 744) — საქართველოს მართლმადიდებელი ეკლესიის კათოლიკოსი. იყო ზედაზნის მონასტრის წინამძღვარი 3 წლის მანძილზე.
ცხოვრება და მოღვაწეობა
მამაის ბიოგრაფიიდან ცნობილია რომ ის კათოლიკოსობამდე წინამძღვრობდა ზედაზნის მონასტერს. წმიდა მამაი კათოლიკოსი მოხსენიებულია ზედაზნელ მამათა სიაში.
მოსაზრებები
ეფრემ მცირის მიხედვით შემდგომი კათალიკოსი იკურთხა თეოფილაქტეს დროს 744-751 წლებში.
სქოლიო
კატეგორია:ქართლის კათოლიკოსები კატეგორია:ქართველი წმინდანები კატეგორია:გარდაცვლილი 744 კატეგორია:VIII საუკუნის ქრისტიანი წმინდანები
მცველი დორა
მცველი დორა — კოლუმბიური ტელენოველა, რომელიც ლუის ფელიპე სალამანკამ გადაიღო 2004 წელს ტელეკომპანია Canal Caracol-ისთვის. მთავარ როლებში ზარიკ ლეონი, ვიქტორ მალარინო და პაბლო მარტინი. ანტაგონისტი როლის შემსრულებელი მსახიობი ტერესა გუტიერესი, რომელიც სერიალში ანტონია დე ურდანეტად ასაღებს თავს.
სერიალის გადაღებები 2004 წლის 1 მარტს დაიწყო და 17 აგვისტოს დასრულდა, სულ 122 ეპიზოდია.
სიუჟეტი
დორა ლარა არის ძლიერი ხასიათის მქონე ქალი, ის ერთ-ერთ კომპანიაში მუშაობს მცველად. პირველ სამუშაო დღეს ის შეხვდება ხუან ურდანეტას, რომელიც კომპანიის მფლობელია, თუმცა ახალი მცველი მას კომპანიაში არ შეუშვებს და მცირე კამათი მოუვათ, მაგრამ ეს შეხვედრა შეცვლის დორას ცხოვრებას.
ამ ინციდენტის გამო დორა ძალიან შეწუხდება და განმარტების გაკეთება ალეხანდრო ურდანეტასთან მოუწევს, რომელიც ხუანის უფროსი ძმა და კომპანიის მეორე მფლობელია, შეხვედრის შემდეგ დორას და ალეხანდროს ერთმანეთი შეუყვარდებათ. მათ სიყვარულს ბევრი დაბრკოლების გადალახვა მოუწევს, რადგან ალეხანდროს ოჯახი ეწინააღმდეგება დორას ოჯახში შემოყვანას და თან ალეხანდრო ქვრივია, რომელსაც თინეიჯერი ქალიშვილები მარიანა ურდანეტა, კატალინა ურდანეტა და ლაურა ურდანეტა ჰყავს. ალეხანდროს უჭირს აუხსნას შვილებს თუ როგორ უყვარს დორა და უნდა მისი ცოლად მოყვანა.
დორა
საქართველოში ტელესერიალის პრემიერა 2006 წლის 1 ნოემბერს ტელეკომპანია მზეზე შედგა. სერიალი ტელეკომპანია მზის ეთერში ყოველდღე შაბათ-კვირის გარდა 21:00 საათზე გადიოდა.
Plagiolepis satunini
სქოლიო
კატეგორია:ჭიანჭველები
ნორვეგიის ტბების სია
ნორვეგიაში დაახლოებით 450 000 ტბაა, რომელთაგან 400 ტბის ფართობი 5 კმ² მეტია. ტბების მოცემული სია არასრულია, მასში ჩამოთვლილია ქვეყნის ყველაზე დიდი და ზოგიერთი მცირე ტბა. ნორვეგიის ტბების საერთო ფართობი 17100 კმ²-ია, ხოლო წყლის მოცულობა — 1200 კმ²-ი. ტბების უმრავლესობის წარმოქმნის მიზეზი ყინულოვანი ეროზიაა.
რესურსები ინტერნეტში
კატეგორია:ნორვეგიის გეოგრაფია
იუნგუიოს პროვინცია
thumb|right|250px|იუნგუიოს პროვინცია. იუნგუიო — პროვინცია პერუში, პუნოს რეგიონში. აღმოსავლეთიდან ესაზღვრება ტიტიკაკას ტბა, სწორედ აქ მდებარეობს პროვინციის რამდენიმე მნიშვნელოვანი კუნძული. იუნგუიოს პროვინციის ადმინისტრაციული ცენტრია ქალაქი იუნგუიო. 2005 წლის აღწერის შედეგად პროვინციის მოსახლეობა შეადგენს 50 672 ადამიანს, საშუალო სიმჭიდროვე კმ²-ზე 174,6 ადამიანს. იუნგუიოს ფართობია 290,21 კმ². პროვინცია იყოფა 7 რაიონად.
იხილეთ აგრეთვე
კატეგორია:პუნოს რეგიონის პროვინციები
Freak Out!
Freak Out! — ამერიკულ ჯგუფ The Mothers of Invention-ის სადებიუტო ალბომი. გამოიცა 1966 წლის 27 ივნისს. ითვლება როკ-მუსიკის ერთ-ერთ პირველ კონცეპტუალურ ალბომად. წარმოადგენს ჯგუფის ლიდერ ფრენკ ზაპას მიერ ამერიკული პოპ-კულტურის სატირულ გადმოცემას.
სქოლიო
კატეგორია:The Mothers of Invention-ის ალბომები კატეგორია:1966 წლის სადებიუტო ალბომები კატეგორია:კონცეპტუალური ალბომები კატეგორია:MGM Records-ის ალბომები კატეგორია:Verve Records-ის ალბომები
შაჰინ გირეი
შაჰინ გირეი (Şahin Geray, شاهين كراى‎; დ. 1745 — გ. 1787) — ყირიმის უკანასკნელი ხანი, სახანოს მართავდა ორჯერ: 1777–1782 და 1782–1783 წლებში, თოფალ აჰმედ გირეის ვაჟი, დევლეთ II გირეის შვილიშვილი.
ბიოგრაფია
შაჰინ გირეი იყო დევლეთ II-ის ვაჟის, თოფალ აჰმედ გირეის უმცროსი შვილი. მამა ადრეულ ასაკში დაკარგა და აღიზარდა უფროსი ძმების მიერ. შაჰინი სწავლობდა ვენეციაში, სადაც იმდროისთვის უმაღლესი განათლება მიიღო. 1768 წელს ყირიმში დააბრუნა ბიძამისმა, ყირიმ გირეიმ. 1769 წელს დაინიშნა ბუჯაკის ურდოს მმართველად, 1770 წელს კი ჩაიბარა ედისანის ურდო.
საჰიბ II გირეის ტახტზე ასვლის შემდეგ, შაჰინი გახდა კალგა. 1774 წელს, ყირიმის დამოუკიდებლად გამოცხადების შემდეგ, დიპლომატიური მისიით პეტერბურგში გაიგზავნა. საჰიბ გირეის დამხობის შემდეგ რუსებმა ყუბანის ნოღაელების მეთაურად დაამტკიცეს. 1777 წელს მათსავე დახმარებით შაჰინმა ბახჩისარაი დაიკავა და ხანი გახდა. შეეცადა პრორუსული რეფორმების გატარებას, რამაც გამოიწვია ადგილობრივი დიდებულებისა და მუსლიმი სასულიერო პირების უკმაყოფილება. შაჰინ გირეის პოლიტიკას შეეწინააღმდეგნენ თავისი ძმა ბაჰადირ გირეი და ბიძაშვილები, შაჰინ და არსლან გირეიები.
1780 წლის ბოლოს ყუბანის ურდოში არეულობა დაიწყო. ნოღაელები თურქი სულეიმან აღას მეთაურობით აჯანყდნენ, უარი თქვეს შაჰინ გირეისადმი მორჩილებაზე და გადაწყვიტეს ახალი ხანის არჩევა. 1781 წლის ივლისში ყირიმელებმა დელეგაცია გააგზავნეს პეტერბურგში შაჰინის მხრიდან სისასტიკის, ჩაგვრისა და უსამართლობის შესახებ მრავალი საჩივრით. რა თქმა უნდა, რუსეთის მთავრობამ არ გაითვალისწინა ყირიმელთა პროტესტი და განაგრძო თავისი პროტეჟეს მხარდაჭერა.
1782 წლის მაისში ყირიმის სახანოში ხანის წინააღმდეგ დიდი აჯანყება დაიწყო. ამბოხის მეთაური იყო ჰალიმ გირეი, რომელმაც შეკრიბა 3 ათას კაციანი ჯარი, გაებრძოლა შაჰინ გირეის მომხრეებს და სასტიკად დაამარცხა ისინი. შაჰინი რუსული გარნიზონის მფარველობით ბახჩისახრაიდან კაფაში გაიქცა, იქიდან კი ქერჩში. ბაჰადირ გირეიმ აიღო ბახჩისარაი და თავი ახალ ხანად გამოაცხადა. პარალელურად კაფაში ოსმალების დახმარებით ახალ ნახად მაჰმუდ გირეი გამოცხადდა. ჩამოგდებულმა შაჰინმა დახმარებისთვის იმპერატრიცა ეკატერინე II-ს მიმართა. ბაჰადირმა კი საელჩო გაგზავნა სტამბოლში, ოსმალეთისგან დახმარება მოითხოვა. ეკატერინე დიდმა პრინც გრიგორი პოტიომკინს დაავალა სახანოში აჯანყების ჩახშობა და მისი ანექსია. 1782 წლის ნოემბერში რუსებმა საბოლოოდ ჩაახშეს აჯანყება ბალმენისა და ალექსანდრე სუვოროვის მეთაურობით. იმპერიის არმიამ შეძლო ყველა ამბოხებული გირეის გვარის წარმომადგენლის შეპყრობა. შაჰინ გირეი დაბრუნდა ბახჩისარაიში და დაიწყო თავისი მეამბოხე ნათესავების სიკვდილით დასჯა. რუსების წყალობით სიკვდილს გადაურჩნენ ბაჰადირ II და არსლან გირეი.
შაჰინ გირეის მეორე მმართველობა საკმაოდ ხანმოკლე აღმოჩნდა. რუსების მიერ სახანოს ანექსია გარდაუვალი იყო. 1783 წლის 14 აპრილს იძულებული გახდა ხელი მოეწერა სახანოს გაუქმებაზე და მიიღო რუსეთის იმპერიის მოქალაქეობა. 19 აპრილს გამოიცა საიმპერატორო მანიფესტი, რომლის თანახმადაც ყირიმი რუსეთის იმპერიის შემადგენლობაში შევიდა.
ყირიმში სიტუაციის სტაბილიზაციის მიზნით შაჰინს დაევალა რუსეთის ცენტრალურ პროვინციებში წასვლა. შაჰინ გირეი ჯერ ტაგანროგში, შემდეგ 1784–1787 წლებში ცხოვრობდა ტამანში, ვორონეჟსა და კალუგაში. 1787 წელს შაჰინი ემიგრაციაში წავიდა ოსმალეთის იმპერიაში. იმავე წელს, სულთან აბდულჰამიდ I-ის ბრძანებით გადაასახლეს კუნძულ როდოსზე და ღალატის ბრალდებით სიკვდილით დასაჯეს. მისი შთამომავლები დღეს ცხოვრობენ რუსეთისა და თურქეთის ტერიტორიებზე.
The Mission (ალბომი)
The Mission — ევროდენს ჯგუფ Captain Jack-ის პირველი სტუდიური ალბომი. იგი გამოვიდა 1996 წელს. დისკი გამოსცა ლეიბლმა Cologne Dance Label.
სქოლიო
კატეგორია:Captain Jack-ის ალბომები კატეგორია:1996 წლის სადებიუტო ალბომები
გერულფ II (ჰოლანდია)
გერულფ II (Gerulf II. von Kennemerland, Gerolf II van Holland) (დ. დაახლ. 850 — გ. 896) — გრაფი შუა ფრისლანდიაში და ჰოლანდიის გრაფების დინასტიის ერთ-ერთი ფუძემდებელი.
ბიოგრაფია
ჰოლანდიელ გრაფთა დინასტიას საფუძველი დაუდეს ფრისლანდიადან გამოსულმა კენემერლანდის გრაფებმა. 882 წელს კენემერლანდი, რომელიც აქამდე ნორმან რორიხს ეკუთვნოდა, სამფლობელოდ გადაეცა ასევე ნორმან გოტფრიდს, რომელიც გაქრისტიანდა. მიუხედავად ახალი რელიგიისა გოტფრიდი ნორმანულ ცხოვრების წესს აგრძელებდა და 884 წელს მოაწყო მძრცველური ლაშქრობა დასავლურ გერმანულ მიწებზე და დუისბურგამდე მიაღწია, სადაც იგი მოკავშირედ შეეკრა ჰუგო ლოთარინგიელს, რომლის სიძეც თვითონ იყო. 885 წელს გოტფრიდმა თავისი ვასალების, ფრიზი გრაფების გერულფისა და გარდულფის პირით მოსთხოვა ფრისლანდიის მარკგრაფ ჰაინრიხ I-ს ერთგულების სანაცვლოდ რაინისპირეთში დიდძალი მამულების გადაცემა. ბეტუვეში, ჰეერვენთან ახლოს მოსალაპარეკებლად მისული გოტფრიდი გერულფმა მორალატურად მოაკვლევინა.
გერულფი მხარს უჭერდა არნულფ ფონ კერნტენს კარლ III-ის წინააღმდეგ ბრძოლაში, რისთვისაც მამულები მიიღო ჰაარლემის დასავლეთით და ტაისტერბანტში. გერულფი არნულფთან ახლოს მდგომი პიროვნება უნდა ყოფილიყო და მას მხარს უჭერდა ლოთარინგიისათვის ბრძოლაშიც.
იხილეთ აგრეთვე
კატეგორია:ჰოლანდიის გრაფები კატეგორია:დაბადებული 850 კატეგორია:გარდაცვლილი 896
დიზი
დიზი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლახამულის თემი (სოფლები: გენწვიში, დიზი, თოთელეში, ლახამულა, ნოდაში, ნოღარი-კეცლანი, ქვედა იფარი, შდიხირი, ხელრა, ჰამაში). მდებარეობს მდინარე ენგურის მარჯვენა სანაპიროზე, ზუგდიდ–მესტიის საავტომობილო გზაზე. ზღვის დონიდან 1080 მ, მესტიიდან 48 კმ.
დემოგრაფია
2014 წლის აღწერის მონაცემებით სოფელში ცხოვრობს 65 ადამიანი.
სქოლიო
კატეგორია:მესტიის მუნიციპალიტეტის სოფლები
ანჟი მაჰაჩყალა (საფეხბურთო კლუბი)
ანჟი მაჰაჩყალა (ФК "Анжи" Махачкала) — რუსული კლუბი, რომელიც ჩამოყალიბდა ქალაქ მაჰაჩყალაში, დაღესტნის დედაქალაქში. ასპარეზობს რუსეთის პრემიერ-ლიგაში. საშინაო მატჩებს ატარებს ანჟი არენაზე.
2011 წლის 18 იანვარს გუნდი შეიძინა მილიარდელმა სულეიმან კერიმოვმა. აქედან მოყოლებული გუნდს აქვს საკმარისი თანხები ტრანსფერებისთვის, როგორც ეს იყო სამუელ ეტო’ოს ტრანსფერი.
ტიტულები
რუსეთის პირველი დივიზიონი:
რუსეთის თასი:
ევროპული რეკორდი
1R: პირველი ეტაპი, 2Q: მეორე საკვალიფიკაციო ეტაპი, 3Q: მესამე საკვალიფიკაციო ეტაპი, PO: ფლეი-ოფი
1 მხოლოდ 1 თამაში იქნა ჩატარებული, ნეიტრალურ სტადიონზე ვარშავაში, პოლონეთი,რუსეთში არარსებული უსაფრთხოების გამო.
შემადგენლობა 2013–14
2013 წლის 23 სექტემბრისთვის.
ბომბარდირები სეზონის მიხედვით
{| class="wikitable sortable" ! სეზონი !! მოთამაშე !! ლიგა !! თასი !! ევროპა !! ჯამში
რესურსები ინტერნეტში
კატეგორია:რუსეთის საფეხბურთო კლუბები კატეგორია:ანჟი მაჰაჩყალა კატეგორია:1991 წელს დაარსებულები
Jarre in China
Jarre in China — ფრანგი ელექტრონული მუსიკოს ჟან-მიშელ ჟარის 2005 წლის საკონცერტო ალბომი და DVD დისკი, რომელზეც ჩაწერილია მუსიკოსის მიერ 2004 წელს ჩინეთში ჩატარებული კონცერტი.
კონცერტის საკონცერტო ეთერი გადაიცემოდა ეთერში და იხილა 1 მილიარდმა ჩინელმა. ჟან-მიშელ ჟარს ეხმარებოდა 260 მუსიკოსი, მათ შორის - პეკინის სიმფონიური ორკესტრი, ჩინეთის ეროვნული ორკესტრი, პეკინის საოპერო გუნდი და ჩინელი როკ-მუსიკოსები.
DVD დისკზე შეტანილია ჟარის კომენტარები ფრანგულ და ინგლისურ ენებზე, 52 წუთიანი დოკუმენტური ფილმი ჟარის შესახებ, 9 წუთიანი დოკუმენტური ფილმი სიტყვის თავისუფლებაზე და ჟარის ბიოგრაფია.
DVD
DVD 1 – აკრძალული ქალაქი
DVD 2 – ტიან ან მენის მოედანი
რესურსები ინტერნეტში
კატეგორია:ჟან-მიშელ ჟარის საკონცერტო ალბომები კატეგორია:2005 წლის საკონცერტო ალბომები
ნგურდოტოს კრატერი
მინი|მარჯვნივ|200პქ|ხედი კოსმოსიდან: ნგურდოტოს კრატერი (ზევით) და [[ვულკანი მერუ (ქვევით).]] ნგურდოტო — კრატერი ტანზანიის ჩრდილოეთით. მდებარეობს არუშის ეროვნული პარკის სამხრეთ-აღმოსავლეთ ნაწილში. წარმოადგენს ვრცელ კალდერას, რომლის სიღრმე 100 მ, ხოლო დიამეტრი 3,6 კმ-ია. მინი|მარცხნივ|200პქ|ნგურდოტოს კრატერი. ცნობილია როგორც პატარა ნგორონგორო. ტურისტებისთვის კრატერის ხილვა შესაძლებელი არ არის, თუმცა ზოგიერთ მონაკვეთზე არის სადაკვირვებო წერტილები, საიდანაც იშლება ხედი თვით კრატერის შიგნითა ნაწილზე და მწვერვალ კილიმანჯაროზე. გარშემორტყმულია ხშირი ტყით, განვითარებულია ჭაობები. გვხვდება დიდი რაოდენობით კამეჩები, კოლობუსები და სხვ.
სქოლიო
კატეგორია:ტანზანიის გეოგრაფია
შავშურა
შავშურა — ქართული აბორიგენული თეთრყურძნიანი სასუფრე ვაზის ჯიში აჭარიდან.
შავშურა კარგად შეეგუა ზემო აჭარის ეკოლოგიურ პირობებს. მაღლარების სახით ერთეული ძირებია გავრცელებული ხულოს მუნიციპალიტეტში, სოფელ ჩაოს, ფურთიოსა და ალმეს მიდამოებში.
ბოტანიკური აღწერა
ზრდასრული ფოთოლი საშუალო ან საშუალოზე მცირე ზომისაა, მომრგვალო ან ოდნავ განივოვალური, სამნაკვთიანი. ფოთლის ქვედა მხარე აბლაბუდისებრ-ჯაგრისებურად მცირედაა შებუსული. ყვავილი მდედრობითია. მტევანი საშუალო ზომისაა, ცილინდრულ-კონუსური ან კონუსური ფორმის, ფრთიანი. თხელია, ზოგჯერ საშუალო სიკუმსის. მარცვალი საშუალო ზომისაა, ოვალური, ღია მწვანე, მოქარვისფრო ელფერით. კანი სქელი და საკმაოდ მკვრივი აქვს ცვილისებრი ფიფქით ოდნავ დაფარული. რბილობი უფრო ხორციანია, ვიდრე წვნიანი, ტკბილი გემოთი.
შავშურა საშუალო ზრდა-განვითარებისაა. სავეგეტაციო პერიოდი კვირტის გაშლიდან სრულ სიმწიფემდე 190-195 დღეა. სრულ სიმწიფეში ოქტომბრის ბოლოს შედის. ჯიში მოსავლიანია. მტევნის საშუალო წონა 135 გრამია, საჰექტარო მოსავლიანობა კი 7.5-9.5 ტონა. ყურძნის სრული სიმწიფის პერიოდში მისი შაქრიანობა აღწევს 18.9%-ს, ხოლო მჟავიანობა — 9.4 გ/ლ-ს.
შავშურა გამოიყენება სასუფრე ყურძნად. მტევანი და მარცვალი ლამაზი გარეგნობისაა და ადვილად იტანს ტრანსპორტირებას.
ლიტერატურა
კატეგორია:აჭარის ვაზის ჯიშები კატეგორია:ვაზის თეთრყურძნიანი სასუფრე ქართული ჯიშები
პიერ რიშარი
პიერ რიშარი (Pierre Richard; დ. 16 აგვისტო, 1934) — ფრანგი კინომსახიობი. აღიარებულია როგორც საფრანგეთის ერთ-ერთი ყველაზე გამოჩენილი და ნიჭიერი კომიკოსი. მოღვაწეობს აგრეთვე როგორც რეჟისორი და იშვიათად როგორც მომღერალი.
დაიბადა 1934 წლის 16 აგვისტოს ქალაქ ვალანსიენში საფეიქრო ქსოვილების მწარმოებლის ოჯახში. აღიზარდა არისტოკრატების შთამომავლის, საფრანგეთის ჩრდილოეთ ნაწილში მცხოვრებ — ბაბუამისის ოჯახში. მოზარდ ასაკში რიშარი ქალაქ პარიზს გაემგზავრა, სადაც სწავლა დრამატულ კურსებზე დაიწყო. რიშარის ამ გადაწყვეტილებას ბაბუამისი უარყოფითად შეხვდა და სწორედ ეს მიზეზი გახდა რიშარის მიერ ურთიერთობის გაწყვეტა საკუთარ ოჯახთან.
ჩააბარა შარლ დიულენის დრამატულ კურსებზე, ხოლო შემდეგ სტაჟირებას გადიოდა ჟან ვილართან. თეატრში მაინცდამაინც წარმატებას ვერ მაიღწია. ძირითადად მეორეხარისხოვან როლებში უწევდა გამოსვლა. 1967 წელს შედგა რიშარის ერთ-ერთი პირველი კინოდებიუტი ივ რობერის ფილმში „ბედნიერი ალექსანდრე“. შემდეგ წლებში მონაწილეობა მიიღო არაერთ ცნობილ ფილმში. 1976 წელს მთავარი როლი შეასრულა ფრანგულ კომედიური ჟანრის ფილმში „სათამაშო“; აღსანიშნავია აგრეთვე შესრულებული კინოროლები ფილმებში: „უიღბლოები“, „მარცხნივ ლიფტისგან“, „კაქტუსი“ და სხვა. 1997 წელს ქართველმა რეჟისორმა ნანა ჯორჯაძემ გადაიღო ფილმი „შეყვარებული კულინარის 1001 რეცეპტი“, ხოლო 2000 წელს „ზაფხული, ანუ 27 დაკარგული კოცნა“, სადაც ორივე ფილმში როლი წილად ხვდა რიშარსაც.
რესურსები ინტერნეტში
კატეგორია:ფრანგი მსახიობები კატეგორია:ფრანგი კინორეჟისორები კატეგორია:დაბადებული 16 აგვისტო კატეგორია:დაბადებული 1934
ედიტ კელერ-ჰერმანი
ედიტ კელერ-ჰერმანი (Edith Keller-Herrmann; დ.17 ნოემბერი, 1921, დრეზდენი — გ. 12 მაისი, 2010, ინგოლშტადტი) — გერმანელი  მოჭადრაკე. საერთაშორისო დიდოსტატი (1978). გერმანიის (1942, 1947, 1951, 1952 და 1953) და გდრ-ს (1950, 1952, 1956,1957 და 1960) ჩემპიონატების გამარჯვებული. 1950-იან წლებში წარმატებით გამოდიოდა მსოფლიოს ჩემპიონატებში ქალთა შორის:
1949/50 — ტურნირი მსოფლიოს პირველობაზე ჭადრაკში ქალთა  შორის — V-VII
სათვეში ედგა გდრ-ს ნაკრებს პირველ სამ საჭადრაკო ოლიმპიადაზე, სადაც პირველ დაფაზე დაიკავა I (1957 — 10,5 ქულა 14-დან) და II (1963-11,5 ქულა 14-დან) ადგილები.
წარმატებით თამაშობდა სხვადასხვა საერთაშორისო ტურნირებში:
სქოლიო
კატეგორია:გერმანელი მოჭადრაკეები კატეგორია:დაბადებული 17 ნოემბერი კატეგორია:დაბადებული 1921 კატეგორია:გარდაცვლილი 12 მაისი კატეგორია:გარდაცვლილი 2010
О
О, о (IPA გამოთქმა — „ო“; ; ) — კირილური დამწერლობის ასო. ის ხმოვანია და შეესატყვისება ქართულ „ო“-ს.
დამატებითი ინფორმაცია
ძველი სლავური სახელწოდება — „ონ“, რაც ქართულად ნიშნავს „ის“. ძველ სლავურ სათვალავში ჰქონდა რიცხვითი მნიშვნელობა - 70 (სამოცდაათი).
რესურსები ინტერნეტში
კატეგორია:კირილური ასოები
Plagiolepis schmitzi
Plagiolepis schmitzi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
კუბის ეროვნული ატლასი
კუბის ეროვნული ატლასი (Atlas Nacional de Cuba) — თეორიული, პრაქტიკული და საზოგადოებრივ-პოლიტიკური მნიშვნელობის ფუნდამენტური და კომპლექსური სამეცნიერო-კარტოგრაფიული ნაშრომი, რომელიც შეიმუშავა სსრკ მეცნიერებათა აკადემიის გეოგრაფიის ინსტიტუტმა და კუბის მეცნიერებათა აკადემიის გეოგრაფიის ინსტიტუტმა 1965–1969 წლებში და გამოსცა სსრკ მინისტრთა საბჭოსთან არსებულმა გეოდეზიისა და კარტოგრაფიის მთავარმა სამმართველომ 1970 წელს ესპანურ ენაზე, ხოლო ტირაჟის ნაწილი რუსულ ენაზე. საერთო ჯამში ატლასზე იმუშავა 120-ზე მეტმა საბჭოთა და კუბელმა სპეციალისტმა, მათ შორის ქართველმა გეოგრაფმა თეოფანე დავითაიამ.
Plagiolepis schmitzi
სქოლიო
კატეგორია:ჭიანჭველები
კუბის ეროვნული ატლასი
კუბის ეროვნული ატლასის დაბადების დღედ შეიძლება ჩაითვალოს 1965 წლის 27 აპრილი, როდესაც კუბის მეცნიერებათა აკადემიის პრეზიდიუმმა დაამტკიცა ატლასის პროგრამა, რომელიც შეიმუშავა სსრკ—კუბის სამეცნიერო ჯგუფმა. სამი წლის განმავლობაში ამ პროგრამით საბჭოთა და კუბელმა მეცნიერებმა კუბის ყველა რაიონში საექსპედიციო კვლევები ჩაატარეს. ატლასის შექმნის სასწრაფო აუცილებლობა ნაკარნახევი იყო სამეცნიერო საფუძველზე კუბის მეურნეობის რეკონსტრუქიის ამოცანებით, რისთვისაც საჭირო იყო ქვეყნის რესურსებისა და მისი საწარმოო ბაზის ზუსტი ცოდნა. ყველა ამ სამუშაოს შესასრულებლად ცოტა დრო იყო, რის გამოც ექსპედიციები არ შემწყდარა ტროპიკული წვიმებისა და სიცხის სეზონებშიც. მოწინავე მეცნიერებთან ერთად, მუშაობდნენ აგრეთვე ახალგაზრდა კუბელებიც, უნივერსიტეტის კურსდამთავრებულები და სტუდენტები. კუბის მეცნიერებათა აკადემიის ყოფილმა პრეზიდენტმა, სსრკ სახელმწიფო პრემიის ლაურეატმა ანტონიო ნუნიეს ხიმენესმა არაეთხელ აღნიშნა, რომ ატლასზე ერთობლივმა მუშაობამ ხელი შუეწყო კუბის მეცნიერებათა აკადემიის გეოგრაფიის ინსტიტუტის ჩამოყალიბებასა და განმტკიცებას. 1968 წლიდან, მას შემდეგ, რაც მომზადდა რუკების საავტორო ეგზემპლარები, სსრკ-ში დაიწყო ატლასის შედგენის, რედაქტირებისა და გამოცემის დიდი სამუშაო. მოსკოვში, ისევე როგორც კუბაში, საბჭოთა მეცნიერებთან ერთად იმუშავეს კუბელმა მეცნიერებმაც.
კუბის ეროვნული ატლასი შეიცავს დაახლოებით 200 რუკას, სხვადასხვა ტექსტურ და საცნობო მასალას. იგი იძლევა კუბის ბუნებრივი პირობებისა და რესურსების ყოველმხრივ სამეცნიერო შეფასებას, კუბის ეკონომიკის თანამედროვე ხასიათსა და მათი პერსპექტიული გამოყენების ძირითად ხაზებს. განსაკუთრებული ყურადღება ექცევა სასოფლო-სამეურნეო წარმოების რესურსების გაშუქებას. ატლასში დეტალურადაა განხილული კლიმატური და წყლის რესურსები, წყლის მეურნეობა. რუკათა სერია სპეციალურად მიეძღვნა კუბის საზღვაო მეთევზეობის განვითარებას. ატლასი შეიცავს რუკებს, სადაც სრულადაა გაშუქებული კუბის ეკონომიკის როგორც ძველი და ტრადიციული, ისე ახალი დარგები.
კუბის ეროვნული ატლასის რუკებში დემონსტრირებულია ჯანდაცვისა და განათლების ორგანიზაციის, ფიზკულტურისა და შიდა ტურიზმის, კულტურის განვითარების პროგრესი. ატლასი სრულდება ისტორიული და ისტორიულ-რევოლუციური რუკებით. კუბასა და სსრკ-ში, აგრეთვე რიგ სხვა ქვეყანასა თუ ავტორიტეტულ სამეცნიერო გამოცემაში კუბის ეროვნულმა ატლასმა მაღალი შეფასებები დაიმსახურა. ატლასის სამეცნიერო ღირებულება აღნიშნა საერთაშორისო გეოგრაფიული კავშირის პრეზიდენტმა, ფრანგმა გეოგრაფმა, პროფესორმა ჟან დრეშმა, საერთაშორისო გეოგრაფიულ ჟურნალ „გეოფორუმში“. მექსიკელმა გეოგრაფმა ხორხე ტამაიომ თავის რეცენზიაში აღნიშნა, რომ კუბის ეროვნული ატლასი ეფექტური საერთაშორისო სამეცნიერო თანამშრომლობის მაგალითია.
კუბის ეროვნულ ატლასს 1970 წელს მიენიჭა კუბის მეცნიერებათა აკადემიის ოქროს მედალი.
სქოლიო
კატეგორია:კუბის ატლასები
Adagio Biagio
Adagio Biagio — იტალიელი მომღერალ და მუსიკოს ბიაჯო ანტონაჩის მეორე სტუდიური ალბომი, რომელიც 1991 წლის 14 იანვარს გამოვიდა ლეიბლზე Philips. მისი პროდიუსერი რობერტო კოსტა იყო. ალბომში შესული ყველა სიმღერის ავტორი ბიაჯო ანტონაჩია. თუმცა, ცნობილია, რომ სათაური, Adagio Biagio, ანტონაჩის 1927 წელს ანჯელო რამირო ბორელასა და ვიტორიო მასკერონის მიერ პაოლო ბერნარდისთვის დაწერილმა იმავე სახელწოდების სიმღერამ შთააგონა. მუსიკოსმა მასში, როგორც ალბომის გამხსნელ სიმღერაში, გარკვეული ცვლილებები შეიტანა.
ანტონაჩის სადებიუტო ალბომის მსგავსად, განსაკუთრებული წარმატება ვერც Adagio Biagio–ს ხვდა წილად, მაგრამ, სიმღერებმა Danza sul mio petto და Però ti amo სხვადასხვა რადიოს ეთერში წარმატება იქონიეს და მომღერალმა მსმენელის გარკვეული ყურადღება დაიმსახურა.
სქოლიო
კატეგორია:პოპ-ალბომები კატეგორია:ბიაჯო ანტონაჩის ალბომები კატეგორია:1991 წლის ალბომები
ჯესიკა ალბა
ჯესიკა მარი ალბა (Jessica Marie Alba დ. 28 აპრილი, 1981) — ამერიკელი მსახიობი და მოდელი. სამსახიობო კარიერა დაიწყო 13 წლის ასაკში ფილმებით „დაკარგული ბანაკი“ (1994) და „ალექს მაკის საიდუმლო სამყარო“ (1994). პოპულარობა მოიპოვა ტელესერიალ „ბნელ ანგელოზში“ (2000-2002) შესრულებული როლით. განსაკუთრებით ცნობილი როლები ითამაშა ფილმებში: ჰანი (2003), „ცოდვის ქალაქი“ (2005), „ფანტასტიკური ოთხეული“ (2005), „ფანტასტიკური ოთხეული 2“ (2005).
ადრეული წლები
ჯესიკა ალბა ქალაქ პომონაში (კალიფორნიის შტატი, აშშ), მარკ ალბას და კეტრინ იენსენის ოჯახში დაიბადა. ჯესიკას დედას აქვს დანიური და ფრანკო-კანადური სისხლი, მამა კი მექსიკელია. ჯესიკას ჰყავს უმცროსი ძმა ჯოშუა. ჯესიკას მამა სამხედრო-საჰაერო ძალებში მსახურობდა, რის გამოც ოჯახი იძულებული იყო ჯერ ბილოქსიში (მისისიპის შტატი), შემდეგ კი დელ რიოში (ტეხასის შტატი) ეცხოვრათ, სანამ კალიფორნიაში უკან დაბრუნდებოდნენ. მომავალი მსახიობი ბავშვობაში ხშირად ავადმყოფობდა: ორჯერ გადაიტანა ატელექტაზი, პნევმონიით კი 4–5 ჯერ ავადდებოდა წელიწადში. ამის გამო ჯესიკა სკოლაში იშვიათად დადიოდა და თანატოლ ბავშვებთან ურთიერთობაც უჭირდა. როდესაც ოჯახი კალიფორნიაში დაბრუნდა, მისი ჯანმრთელობა მკვეთრად გაუმჯობესდა.
კარიერა
thumb|upright|left|ჯესიკა 2008 წელს „თვალის“ პრემიერაზე [[პარიზი|პარიზში.]] ალბა მსახიობობით ხუთი წლის ასაკიდან დაინტერესდა. 11 წლის ასაკში ის დედამ მიიყვანა მსახიობების კონკურსზე ბევერლი ჰილზში, სადაც გრან-პრი მოიგო და სამსახიობო ხელოვნების სკოლაში გაკვეთილებიც ჩაუტარეს, უკვე ცხრა თვეში ხელი მოაწერა კონტრაქტს აგენტთან.
საშუალო სკოლის დასრულების შემდეგ, ჯესიკა სამსახიობო ხელოვნებას სწავლობდა უილიამ მეისის და მისი ცოლის ფელისიტი ჰაფმენის თეატრალურ სტუდიაში „Atlantic Theater Company“, რომელიც მეისიმ დააფუძნა რეჟისორთან და სცენარისტთან დეივიდ მამეტთან ერთად.
1998 წელს ალბა მელისა ჰაუერის როლში გამოჩნდა კრიმინალური დრამის „სამხრეთი ბრუკლინის“ პირველ სეზონში, ასევე ლიენის როლში სერიალის „ბევერლი ჰილზ 90210“ ორ ეპიზოდში და ლეილას როლში „სიყვარულის ნავის“ ეპიზოდში. 1999 წელს გამოჩნდა რენდი კუეიდის კომედიაში „P.U.N.K.S.“, სადაც სამანთას როლი შეასრულა. მსახიობის დებიუტი ჰოლივუდში 1999 წელს შედგა რომანტიკულ კომედიაში „უკოცნელი“, სადაც მთავარ როლს დრიუ ბერიმორი თამაშობდა, ჯესიკას კი მეორეხარისხოვანი როლი ერგო, ამას მოჰყვა ნაკლებად მნიშვნელოვანი ფილმები: „მკვლელი ხელი“ და „პარანოიდი“.
2000 წელი ალბასთვის პირველი წარმატების მომტანი აღმოჩნდა: ჯესიკა ჯეიმზ კამერონმა 1200 სხვა პრეტედენტს შორის ამოარჩია გენეტიკურად შექმნილ სუპერჯარისკაცის მაქს გევარას როლზე ტელესერიალში „ბნელი ანგელოზი“. სერიალზე მომზადებისას, ჯესიკა ყოველდღე სამი საათის განმავლობაში სწავლობდა სიახლეებს, შიმშილობდა და ძალიან გახდა, როგორც მსახიობმა მოგვიანებით აღიარა გადამატებული დიეტებისგან ანორექსიაც განუვითარდა. თუმცა ამ როლმა ჯესიკას პოპულარობას სათავე დაუდო, ის ოქროს გლობუსზეც იყო ნომინირებული, როგორც ტელესერიალებში მთავარი როლის შემსრულებელი საუკეთესო მსახიობი ქალი.
მაქს გევარას როლის შესრულების შემდეგ ჯესიკა მთავარ როლზე მიიწვიეს ფილმში „ინტიმური ლექსიკონი“, რასაც ქორეოგრაფ ჰანი დენიელსის როლი მოჰყვა ფილმში „ჰანი“, ამ უკანასკნელი როლის შემდეგ ჯესიკამ საბოლოოდ განიმტკიცა ვარსკვლავის სტატუსი. 2005 წელს ფრენკ მილერმა, რობერტ როდრიგესმა და კვენტინ ტარანტინომ ნამდვილი ვარსკვლავთკრებული მოიწვიეს ფილმისთვის „ცოდვის ქალაქი“, ბრიუს უილისის, მიკი რურკის, კლაივ ოუენის, ბენისიო დელ ტოროს, როსარიო დოუსონის, ბრიტანი მერფის და სხვა ვარსკვლავების კამპანიაში ჯესიკამ ბრწყინვალედ წარმოაჩინა თავი და ეგზოტიკური სტრიპტიზიორის ნენსი კალაჰანის როლის შესრულებისთვის კრიტიკოსებისგან შექება დაიმსახურა. ამავე წელს სიუ შტორმის, უჩინარი ქალის როლი შეასრულა ცნობილი კომიქსის ეკრანიზაციაში „ფანტასტიკური ოთხეული“ და ბაჰამელი გოგონას როლი სათავგადასავლო ფილმში „სიღრმეში“. უკანასკნელ ორ ფილმში მას პარტნიორობას სხვა ცნობილ მსახიობებთან ერთად კრის ევანსი და პოლ უოკერი უწევდნენ.
2006 წელს ჯესიკა MTV Movie Awards დაჯილდოების ცერიმონიის წამყვანი იყო და ერთი ჯილდო თავად მიიღო ყველაზე სექსუალური წარმოდგენის შესრულებისთვის ფილმიდან „ცოდვის ქალაქი“, ხოლო ცერემონიალზე პატარა პაროდიები შეასრულა ფილმებისთვის: „კინგ–კონგი“, „შეუსრულებელი მისია 3“ და „და ვინჩის კოდი“.
2007-2008 წლები ჯესიკასთვის მეტად პროდუქტიული გამოდგა. ამ პერიოდში მისი მონაწილეობით ოთხი კომედიური ჟანრის ფილმი გამოვიდა ეკრანებზე: „ათი“, უინონა რაიდერთან ერთად; „წარმატებები ჩაკ“; „გაიცანით ბილი“; „სექს-გურუ“, ჯასტინ ტიმბერლეიკთან ერთად. ამავე წელს ითამაშა მისტიკურ ტრილერში „ნარკოზი“ და „ფანტასტიკური ოთხეულის“ გაგრძელებაში. 2007 წლის ბოლოს გამოვიდა საშინელებათა ფილმი „თვალი“, ჩინური ფილმის ჰოლივუდური რემეიკი, რომელშიც ალბას თამაშმა კრიტიკოსებში აზრთა სხვადასხვაობა გამოიწვია, რისი ნათელი დადასტურებაც იყო, რომ ალბას Teen Choice Awards-ის საშინელებათა ფილმების საუკეთესო მსახიობი ქალის ჯილდო გადაეცა, მეორე მხრივ კი ოქროს ჟოლოზე წარადგინეს როგორც წლის ყველაზე ცუდი მსახიობი.
2010 წლის 12 თებერვალს გამოვიდა რომანტიკული კომედია „წმინდა ვალენტინის დღე“, სადაც ალბა თამაშობდა ისეთ ცნობილ მსახიობებთან ერთად, როგორებიც არიან ჯულია რობერტსი, ეშტონ კაჩერი, ჯენიფერ გარნერი, ბრედლი კუპერი, ენ ჰეთეუეი, ჯესიკა ბილი და სხვები. მალევე რობერტ როდრიგესის და ჯესიკა ალბას კიდევ ერთი თანამშრომლობის ნაყოფი „მაჩეტე“ იხილა მაყურებელმა, ფილმში ჯესიკასთან ერთად მიშელ როდრიგესი, სტივენ სიგალი, ლინდსი ლოჰანი და თვით რობერტ დე ნირო იყვნენ დაკავებული. წლის მიწურულს ეკრანზე გამოვიდა კომედია „პატარა ფოკერები“ სადაც ალბა კიდევ ერთხელ შეხვდა რობერტ დე ნიროს და ჰოლივუდის სხვა მეტრებს დასტინ ჰოფმანს და ბარბრა სტრეიზანდს, ასევე ცნობილი კომიკოსებს ბენ სტილერს და ოუენ უილსონს.
საიმიჯო კარიერა
2001 წელს ჯესიკა ალბამ პირველი ადგილი აიღო ჯურნალ „Maxim”-ის “Hot 100”-ში, 2005-ში კი დასახელებული იქნა პლანეტის 50 ყველაზე ლამაზ ადამიანს შორის (ჟურნალი „People”), 2007 წელს მოხვდა მსოფლიოს ყველაზე ლამაზი ადამიანების ასეულში. 2002 წელს მეორე ადგილი დაიკავა ჰოლივუდის ყველაზე სექსუალური მსახიობების რეიტინგში.
2006 წელს ბიკინებით გამოჩნდა ჟურნალ „Playboy”-ში და წლის ყველაზე სექსუალური ვარსკვლავად დასახელდა. 2007-ში იმავე ნომინაციაში მეოთხე ადგილი დაიკავა ჟურნალ „Empire”-ში. 2008 წელს ჟურნალ „GQ”-ის მიერ დასახელებული იქნა 25 ყველაზე სექსუალურ მსახიობს შორის. ჯესიკა მეტად შეშფოთებულია „სექსუალური თოჯინის” იმიჯით, რადგან მისი აზრით ეს მის სამსახიობო კარიერაზე და შემოთავაზებულ როლებზე უარყოფითად მოქმედებს, ინტერვიუებში მსახიობი ხშირად აღნიშნავს, რომ სურს უფრო სერიოზულად აღიქვან, როგორც მსახიობი. ალბა მკაცრად იცავს პირობას „არ გაშიშვლდეს ეკრანზე”. ფილმში „ცოდვების ქალაქი” მას ჰქონდა საშუალება ფართო ეკრანებზე შიშველი გამოჩენილიყო, მაგრამ ჯესიკამ განაცხადა: „მე არ ვიღებ ინტიმურ სცენებში მონაწილეობას, უბრალოდ ამას არ ვაკეთებ, შეიძლება ამის გამო ცუდ მსახიობად ჩამთვალონ და ამით ბევრი პრივილეგია დავკარგო, მაგრამ ეს ჩემთვის მეტად მნიშვნელოვანია”.
პირადი ცხოვრება
2000 წელს, სერიალ „ბნელი ანგელოზის“ გადაღების დროს ჯესიკა თავის პარტნიორ მაიკლ უეტერლის ხვდებოდა, როდესაც ალბა 20 წლის გახდა მაიკლმა მას ხელი სთხოვა, რაზეც ჯესიკასგან თანხმობა მიიღო. წყვილზე ხშირად კამათობდნენ ასაკობრივი სხვაობის გამო, რადგან მაიკლი ჯესიკაზე 12 წლით უფროსი იყო, თუმცა ალბა ხშირად აღნიშნავდა ინტერვიუებში, რომ ასაკს მისთვის არანაირი მნიშვნელობა არ ჰქონდა. 2003 წლის აგვისტოში წყვილმა ოფიციალურად განაცხადა ურთიერთობის გაწყვეტის შესახებ.
2004 წელს „ფანტასტიკური ოთხეულის“ გადაღებებზე, ჯესიკამ კეშ უორენი გაიცნო. ისინი სამი წლის განმავლობაში ხვდებოდნენ ერთმანეთს, ხოლო 2008 წლის მაისში შეუღლდნენ. 2008 წლის 7 ივნისს ალბას შეეძინა გოგონა, ონორ მარია უორენი. 2011 წლის 13 აგვისტოს ჯესიკას და კეშს ეყოლათ მეორე ქალიშვილი, ჰეივენ გარნერ უორენი. 2017 წლის ივლისში ჯესიკამ სოციალურ ქსელში განაცხადა, რომ ის და კეში კიდევ ერთ შვილს ელოდებოდნენ, მოგვიანებით კი გაირკვა, რომ ოჯახი პირველ ბიჭს ელოდა. იმავე წლის ბოლოს, 31 დეკემბერს ჯესიკას და კეშს ჰეიეს ალბა უორენი შეეძინათ.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1981 კატეგორია:დაბადებული 28 აპრილი კატეგორია:ამერიკელი მოდელები კატეგორია:XX საუკუნის ამერიკელი ქალი მსახიობები
Operation Dance
Operation Dance — ევროდენს ჯგუფ Captain Jack-ის მეორე სტუდიური ალბომი. იგი გამოვიდა 1997 წელს. დისკი გამოსცა ლეიბლმა Cologne Dance Label. ალბომში შეტანილია რამდენიმე ცნობილი სიმღერა, მათ შორის - Together And Forever და Get Up!.
სქოლიო
კატეგორია:Captain Jack-ის ალბომები კატეგორია:1997 წლის ალბომები
სირიული სამზარეულო
ალტ=სირიული კერძები: მარცხენა ქვედა კუთხეში მაკდუსი. სირიული სალათი, ჰუმუსი, ჰალოუმი და ბაბა განუჯი, პიტას პური.|მინი|სირიული კერძები: მარცხენა ქვედა კუთხეში მაკდუსი. სირიული სალათი, ჰუმუსი, ჰალოუმი და ბაბა განუჯი, პიტას პური. სირიული სამზარეულო (مطبخ سوري) — არაბული სამზარეულოს ნაირსახეობა, ძლიერი ადგილობრივი ტრადიციებით, რომელშიც იგრძნობა კავკასიური გავლენა. სირია უძველესი სასოფლო-სამეურნეო კულტურის მქონე ქვეყანაა, სადაც არ გვხვდება უხეშად მომზადებული ინგრედიენტები.
სირიული სამზარეულო მოიცავს თანამედროვე სირიის კულინარიულ ტრადიციებსა და აერთიანებს იმ ადამიანთა წეს-ჩვეულებებს, რომლებიც ქვეყანაში დასახლდნენ მთელი თავიანთი ისტორიის განმავლობაში.
ალტ=სირიული ტკბილი კერძი|მინი|სირიული ტკბილი კერძი სირიულ სამზარეულოში ძირითადად გამოიყენება ბადრიჯანი, ყაბაყი, ნიორი, ხორცი (ძირითადად ცხვრისა და ბატკნის), ქუნჯუთის თესლი, ბრინჯი, წიწაკა, ლობიო, ოსპი, კომბოსტო, ყვავილოვანი კომბოსტო, ვაზი ს ფოთლები, კიტრის მწნილი, კიტრი, პომიდორი, ზეითუნის ზეთი, ლიმონის წვენი, პიტნა, ფისტაჩი, თაფლი და ხილი.
XXI საუკუნის დასაწყისში სირიის საუზმეულს, რომელსაც „მეზეს“ უწოდებენ, არაბულ პურთან ერთად მიირთმევენ. შემდგომ აყოლებენ  ყავას ტკბილი ნამცხვრებით ან ხილით, სურვილისამებრ. ბევრი რეცეპტი მინიმუმ XIII საუკუნითაა დათარიღებული.
საკვები
მეზე-საუზმეული ალტ=სირიული საუზმეული|მინი|მეზე-სირიული საუზმეული ალტ=საუზმე|მინი|საუზმე
ქაბაბი
ალტ=ქაბაბი ხაშხაში ალეპოდან|მინი|[[ქაბაბი ხაშხაში ალეპოდან]]
კიბეჰი
სხვადასხვა სირიულ კერძებს, რომლებიც მზადდება შემწვარი, გამომცხვარი, გრილზე მომზადებული, მოხარშული ან ნედლი ბულგურისა და ფარშირებული ცხვრის ხორცის  ნარევიდან, ეწოდება "კიბეჰი" (كبّة). კიბეჰი-ს რეცეპტები: ალტ=წითელი კიბეჰის სუპი პიტას პურთან, კიტრის მარინადთან და ჰუმუსთან ერთად|მინი|წითელი კიბეჰის სუპი პიტას პურთან, კიტრის მარინადთან და ჰუმუსთან ერთად
ქუსა მაჰში
ალტ=ქუსა მაჰში|მინი|ქუსა მაჰში ცნობილი კერძი, რომელსაც სირიაში მიირთმევენ, ამზადებენ ბოსტნეულისაგან (ჩვეულებრივ ყაბაყისაგან كوسا/ქუსა ან ბადრიჯნისაგან باذنجان/ბაზინჯან), ფარშირებული ძროხის, ცხვრის ან ბატკნის ხორცის შიგთავსით, თხილითა და ბრინჯით.
პოპულარული ქუჩის საკვები და კერძები
ალტ=ფალაფელი და ჰუმუსი|მინი|ფალაფელი და ჰუმუსი ალტ=1910 წელი- ქუჩაში პურის ცხობა|მინი|1910 წელი- ქუჩაში პურის ცხობა
ტკბილეული
ალტ=ბაქლავას (ფახლავა) მაღაზია დამასკოში|მინი|ბაქლავას ([[ფახლავა) მაღაზია დამასკოში]] მინი|ბაქლავა([[ფახლავა)]] ალტ=გარგარის ჩირი|მინი|[[გარგარი ს ჩირი]]
სასმელები
= იხილეთ აგრეთვე =
სქოლიო
კატეგორია:სირიული სამზარეულო კატეგორია:ხმელთაშუაზღვისპირეთის სამზარეულო
გოგბერაშვილები
გოგბერაშვილი — ქართული გვარი. გვარის ფუძეა საკუთარი სახელი გოგიბერი. ანალოგიურად ნაწარმოები გვარებია გოგიბერაშვილი, გოგობერიშვილი გოგიბერიძე. მოსე გოგბერაშვილი 1843 წლის აღწერაში მოიხსენიება სოფელ თონეთში.
რესურსები ინტერნეტში
*
ნაზარეველი
ნაზარინი (Nazarín) — ლუის ბუნიუელის ფილმი. ფილმი ეხება მღვდელ ნაზარიოს ცხოვრებას, რომელიც ალეგორიულად იესო ნაზარეველის ცხოვრებას წარმოადგენს.
სიუჟეტი
სოფლის მღდველი გადაწყვეტს, უპატრონოს სოფელში მცხოვრებ ორ მეძავს. ის მათ სახლში მიიყვანს, ჩააცმევს, აჭმევს და უკითხავს სახარებას. მეძავებს შეუყვარდებათ მღვდელი. სოფელი აღშფოთდება ამ ფაქტით და მღვდელს შეიპყრობენ და სიკვდილს მიუსჯიან.
რესურსები ინტერნეტში
კატეგორია:1959 წლის ფილმები კატეგორია:ესპანურენოვანი ფილმები კატეგორია:მექსიკური ფილმები კატეგორია:ლუის ბუნიუელის ფილმები კატეგორია:შავ-თეთრი ფილმები
ავშანფოთლიანი ამბროზია
ავშანფოთლიანი ამბროზია (Ambrosia artemisiifolia) — ერთწლიანი ბალახოვანი მცენარეა. ღერო სწორია, 20-120 სმ სიმაღლის, მარტივი ან ზედა ნაწილში საგველასებურად დატოტვილი, მიტკეცილი ჯაგრისებური ბეწვით მოფენილი. ქვედა ფოთლები ორმაგფრთისებურად დაყოფილი, ზედა ფოთლები თითოეულ მხარეზე 2-3 მოგრძო ან ხაზურლანცეტანაკვთებიანი. კალათები თავთავისებურ ყვავილედებშია შეკრებილი. ყვავილები ღია ყვითელია. იზრდება მთის ქვედა, ზოგჯერ შუა სარტყელში რუდერალურ ადგილებში, გზისპირებზე, მიტოვებულ მიწებზე. აბეზარა სარეველა მცენარეა. გავრცელებულია მთელ საქართველოში. გავრცელების საერთო არეალი მოიცავს კავკასიას, ევროპას, ცენტრალურ და ჩრდილოეთ ამერიკას.
ლიტერატურა
კატეგორია:რთულყვავილოვანნი
მსტისლავ დობუჟინსკი
მსტისლავ დობუჟინსკი (Мстислав Добужинский, დ. 2/14 აგვისტო, 1875, ნოვგოროდი — 20 ნოემბერი, 1957, ნიუ-იორკი) — რუსი მხატვარი, ქალაქის პეიზაჟების ოსტატი, შემოქმედებითი გაერთიანება ხელოვნების სამყარო-ს წევრი, სამხატვრო კრიტიკოსი და მემუარისტი. მსტისლავის დაბადების შემდეგ მისი მშობლები გაშორდნენ. მას მამამისი ზრდიდა, გიმნაზია ვილნში დაამთავრა. შემდგომში სწავლობდა სანქტ-პეტერბურგის მხატვართა საზოგადოების საიმპერატორო სკოლაში (1885—1887), ასევე ანტონ უჟბესა და შიმონ ხოლოშის სკოლებში (მიუნხენი, 1899—1901). გამოფენებში მონაწილეობას 1902 წლიდან იღებდა. სხვადასხვა დროს იყო სახელმწიფო თეატრების, სამხატვრო აკადემიებისა თუ გაერთიანებების აქტიური წევრი. 1939 წლიდან ცხოვრობდა აშშ-ში. გარდაიცვალა 1957 წლის 20 ნოემბერს, ნიუ-იორკში.
რესურსები ინტერნეტში
კატეგორია:რუსი მხატვრები კატეგორია:ლიტველი მხატვრები კატეგორია:ამერიკელი მხატვრები კატეგორია:დაბადებული 1875 კატეგორია:გარდაცვლილი 1957
შემოდგომის შავი
შემოდგომის შავი — ქართული აბორიგენული წითელყურძნიანი ვაზის ჯიში იმერეთიდან.
ბოტანიკური აღწერა
ზრდასრული ფოთოლი საშუალო ან საშუალოზე დიდი ზომისაა, ძლიერად დანაკვთული, ხუთნაკვთიანი. ფოთლის ქვედა მხარე დაფარულია სუსტი აბლაბუდისებრი შებუსვით. ყვავილი ორსქესიანია. მტევანი საშუალო ზომისაა, კონუსური, ზოგჯერ ცილინდრულ-კონუსური ფორმის, ფრთიანი. საშუალო სიკუმსისაა. ზოგჯერ თხელი. მარცვალი საშუალო ზომისაა, ოვალური.
ლიტერატურა
კატეგორია:იმერეთის ვაზის ჯიშები კატეგორია:ვაზის წითელყურძნიანი ქართული ჯიშები
Twinings
Twinings (Twinings ) — ჩაის და სხვა სასმელების, მათ შორის ყავის, ცხელი შოკოლადისა და ალაოს სასმელების მწარმოებელი და გამყიდველი ინგლისური კომპანია. დაფუძნებულია ანდოვერში, ჰემფშირში. ბრენდი ეკუთვნის Associated British Foods-ს. კომპანიის ლოგო მსოფლიოში უძველესი დღემდე გამოყენებადი სავაჭრო ნიშანია. Twinings ლონდონის გადასახადების ყველაზე ხანგრძლივი გადამხდელია. ის 1706 წლიდან სტრენდზე, (ლონდონის ერთ-ერთი მთავარი საგზაო არტერია) ერთი და იგივე შენობაშია განთავსებული. Twinings ყიდის შავ, მწვანე და მცენარეულ ჩაის, ისევე როგორც ხილის ცივ სასმელებს.
ისტორია
1706 წელს თომას ტუინინგსმა ლონდონში, სტრენდის ქუჩის № 216-ში პირველი ჩაის ოთახი გახსნა. კომპანიის 1787 წელს შექმნილი ლოგო მსოფლიოში უძველესია, რომელიც დღესაც გამოიყენება.
1964 წელს, სამეფო ნებართვის მფლობელი კომპანია Twinings, Associated British Foods-მა შეიძინა. კომპანია ასოცირდება ბერგამოტიან ერლ გრეის ჩაისთან, თუმცა უცნობია ასოციაციის მიზეზი და მიუძღვის თუ არა Twinings-ს რაიმე წვლილი ბერგამოტის არომატის მქონე ჩაის შექმნაში. ბერგამოტიან ჩაისთან ასოცირდებოდა ასევე Twinings-ის კონკურენტი Jacksons of Piccadilly. ეს უკანასკნელი Twinings-მა 1990-იან წლებში შეიძინა.
იუნგუიო
იუნგუიო — ქალაქი პერუში, პუნოს რეგიონში. იგი არის იუნგუიოს პროვინციის და იუნგუიოს რაიონის ადმინისტრაციული ცენტრი. 2012 წლის აღწერის შედეგად დასახლებული პუნქტის მოსახლეობა შეადგენს 16,140 ადამიანს.
ქალაქი მდებარეობს ტიტიკაკას ტბაში შეჭრილ ნახევარკუნძულზე. საზღვაო გზით უკავშირდება ბოლივიის ქალაქ კოპაკაბანას.
სქოლიო
კატეგორია:პერუს ქალაქები
ვასილი პეროვი
ვასილი გრიგოლის ძე პეროვი (Василий Григорьевич Перов, ნამდვილი გვარი კრიდენერი Криденер; დ. 2 იანვარი, 1834 [ძვ. სტ. 21 დეკემბერი ]  [ ძვ. სტ. 1833], ტობოლსკი — გ. 10 ივნისი [ ძვ. სტ. 29 მაისი] , 1882, სოფ. კუზმინკი, ახლა მოსკოვის შემადგენლობაში) — რუსი ფერმწერი, პერედვიჟნიკების  ამხანაგობის ერთ-ერთი დამაარსებელი და წევრი.
ბიოგრაფია
1846-1849 წლებში სწავლობდა არზამასის ფერწერის სკოლაში და მოსკოვის ფერწერის, ძერწვისა და ხუროთმოძღვრების სასწავლებელში (1853-1861), აქვე ეწეოდა პედაგოგიურ მოღვაწეობას (1871-1882). მისი მოწაფეები იყვნენ ნ. კასატკინი, ს. კოროვინი, მ. ნესტეროვი, ა. რიაბუშკინი. სამხატვრო აკადემიის პენსიონერი (1862-1869; 1864 წლამდე პარიზში). ,„პერედვიჟნიკების“ ამხანაგობის დაარსების ერთ-ერთი ინიციატორი და წევრი.
60-იანი წლების დასაწყისში შექმნა სოციალური ხასიათის მრავალი ჟანრული სურათი („სააღდგომო ლიტანია სოფლად“, 1861, „ჩაის სმა მიტიშჩიში“, 1862; ორივე ტრეტიაკოვის გალერეა), ცდილობდა დაეძლია აკადემიური ხელოვნების ფერწერის სიჭრელი. პარიზის პერიოდის ნამუშევრებში შეიმჩნევა განსაკუთრებული ინტერესი ადამიანის ინდივიდუალურ ხასიათისადმი („ბრძა მუსიკოსი“, 1864, ტრეტიაკოვის გალერეა). 60-იანი წლების II ნახევარში პეროვის შემოქმედებაში გაძლიერდა კრიტიკული ტენდეციები. მხატვარი დიდი სიმპათიითა და მაღალი ემოციურობით გადმოგვცემს რუსეთის ღარიბ-ღატაკთა დუხჭირ ცხოვრებას, აღწერს კომპოზიციურ ლაკონიურობას, დიდ როლს ანიჭებს პეიზაჟს („მიცვალებულის გაცილება“, 1865; „დამხრჩვალი ქალი“, 1867; „ბოლო სამიკიტნო საგუშაგოსთან“, 1868 — ყველა ტრეტიაკოვის გალერეა). ამავე პერიოდში პეროვნა შექმნა სურათები, რომლებიც ჟანრობრივად ახლოს იყო პორტრეტებთან („ფოკუშკა-ბუკიოტი“, 1868; „მწირი“, 1870 — ორივე ტრეტიაკოვის გაკერეა). 70-ის დასაწყისში მხატვარი მუშაობდა რუსეთის პროგრესულ ინტელიგენციის წარმომადგენელთა პორტრეტებზე. პეროვის პორტრეტებში ჩანს მხატვრის ობიექტური დამოკიდებულება მოდელთან, სოციალური დახასიათების სიზუსტე, კომპოზიის მთლიანობა (ა. ოსტროვსკის, 1871, ვ. დალისა და თ. დოტოევსკის პორტრეტები — ორივე 1872, სამივე ტრეტიაკოვსკის გალერეა). 70-80-იანი წლები პეროვისთვის იდეური კრიზისის პერიოდი იყო (1877 წელს „პერედვიჟნიკთა“ ამხანაგობა დატოვა), ხატავდა ე. წ. სამონადირეო სცენებს („მონადირეების შესვენების დროს“ და „მეთევზე“, ორივე 1871, ტრეტიაკოვსკის გალერეა), აგრეთვე ისტორიულ ტილოებს („პუგაჩოვის გასამართლება“, 1875, ისტორიის მუზეუმი, მოსკოვი).
სქოლიო
კატეგორია:რუსი მხატვრები
გოგა ხაინდრავა
გიორგი (გოგა) ლევანის ძე ხაინდრავა (დ. 7 ივლისი, 1956, თბილისი) — ქართველი თანამდებობის პირი, პოლიტიკოსი, რეჟისორი,  საქართველოს სახელმწიფო მინისტრი კონფლიქტების მოგვარების საკითხებში 2004 წლის თებერვლიდან 2006 წლის ივლისამდე.
ბიოგრაფია
დაიბადა 1956 წელს მწერალ ლევან ხაინდრავას ოჯახში. 1979 წელს დაამთავრა საქართველოს პოლიტექნიკური ინსტიტუტის გეოლოგიის ფაკულტეტი. მოგვიანებით, 1986 წელს დაამთავრა საქართველოს სახელმწიფო თეატრალური ინსტიტუტის კინემატოგრაფიის ფაკულტეტი. 1988 წლიდან იყო თეატრალური ინსტიტუტის სახელოსნოს, 1991 წლიდან კი — შემოქმედებით სახელოსნო „ტმს“-ის გენერალური დირექტორი.
1991–1992 წლებში ჩაერთო პოლიტიკურ მოვლენებში. დაპატიმრებული იქნა იმდროინდელი ხელისუფლების მიერ.
1992 წელს საქართველოს რესპუბლიკის სახელმწიფო საბჭოს წევრი იყო. იმავე პერიოდში იყო სახელმწიფო მინისტრი აფხაზეთის საკითხებში.
2004 წლის თებერვალში დაინიშნა საქართველოს სახელმწიფო მინისტრად და გათავისუფლებული იქნა 2006 წლის ივლისში. განაგრძობდა პოლიტიკურ პარტიებთან თანამშრომლობას. 2008 წლის 7 ივნისიდან  20 ივნისიდან  იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „გაერთიანებული ოპოზიცია (ეროვნული საბჭო, მემარჯვენეები)“.